נאמן גבר על מ"מ ראש המועצה משה סוויל עם 46.4 מקולות הבוחרים.
בבחירות מיוחדות לראשות המועצה האזורית גוש עציון אשר נערכו אתמול, יום שלישי, י"ח בשבט תשע"ז, 14.2.17 נבחר מר שלמה נאמן, לראש המועצה האזורית גוש עציון, ברוב של 46.42% שהם 3,067 קולות.
מס' המצביעים בפועל 6,658 מתוך 13,357 בעלי זכות בחירה. אחוז ההצבעה הסופי: 49.85%.
סוויל התקשר לברך את נאמן על זכייתו.
ח"כ מוטי יוגב: שלמה היקר,זכות גדולה ואחריות עצומה, נפלה בחלקך, עם היבחרך לראש המועצה האזורית גוש עציון. גוש עציון-דרך אבותינו, מחברון בואך ירושלים, מועצה אזורית וישובים משגשגים, שאין לי ספק שבמידותך וכישורך, תוביל ותקדם אותם עד קוממיות וריבונות בארצנו. "חזק ואמץ מאד". יוליכך ה' לשלום ויביאך למחוזות חפציך, בהצלחה ולשלום. הצלחתך, הצלחת גוש עציון, הצלחת עם ישראל.
ולחברנו משה סוויל, יישר כוחך על מה שפעלת למען גוש עציון. יש לך עוד הרבה מה לתרום לגוש עציון ולעם ישראל."
"בשם מועצת יש"ע והרשויות ביהודה ושומרון אנו מברכים את שלמה נאמן עם היבחרו לראש המועצה האזורית גוש עציון. שלמה הוא איש ציבור חשוב עם עשייה ציונית רבה וחשובה מאחוריו. אנו מאחלים לו הצלחה רבה בתפקיד החשוב והמאתגר.
עם סיום תקופה זו, נאמר יישר כוח לראש המועצה היוצא משה סוויל שהוביל את המועצה בתקופה האחרונה ונודה לו על פעילותו למען גוש עציון."